2012-es OFC-nemzetek kupája
A 2012-es OFC-nemzetek kupája a kilencedik óceániai kontinenstorna volt. A torna selejtezője egyben a 2014-es labdarúgó-világbajnokság óceániai selejtezőjének 1. fordulója, a csoportköre pedig a világbajnokság óceániai selejtezőjének 2. fordulója is. A négy elődöntős csapat a világbajnokság óceániai selejtezőjének harmadik fordulójába került, amelynek győztese interkontinentális pótselejtezőt játszhat.